open-index/open-wikipedia-markdown huggingface dataset:
The Colonel’s Bequest

**The Colonel’s Bequest** on Sierra On-Linen julkaisema seikkailupeli. Peli on julkaistu vuonna  DOSille ja seuraavana vuonna Amigalle ja Atari ST:lle.

Peli on *Laura Bow* -pelisarjan ensimmäinen osa, jonka toinen osa on *[[The Dagger of Amon Ra]]*.

## Pelaaminen
Peli on dekkaritarina Agatha Christien kirjojen ja *Clue*-pelin tapaan. Päähenkilö Laura Bow perustuu mykkäfilmeissä esiintyneeseen näyttelijään Clara Bow nimen ja ulkonäön suhteen. Hahmo on tyylitelty 1920-luvun mukaan ja on epätavallinen sankaritar videopeleissä. 

Pelin alussa Laura Bow on kutsuttu viettämään yö hänen ystävänsä Lillian Prunen perheen kartanossa. Kartanossa asuva Colonel Dijon on kutsunut perilliset kuulemaan hänen testamentistaan. Dijonin perheellä on kuitenkin kiistoja ja vähitellen henkilöt kuolevat yksi kerrallaan.
Useat hahmot ovat tuttuja arkkityyppejä ja useimmat on nimetty aikakauden tunnettujen henkilöiden mukaan.

Pelin on suunnitellut Roberta Williams, jonka aikaisempi mysteeripeli oli *[[Mystery House]]*. *The Colonel’s Bequest* ei ole aiemman pelin seuraaja, mutta lainaa vastaavia elementtejä Agatha Christien romaaneista ja käyttää samoja teemoja, mutta perustuu selkeästi uudemmalle tekniikalle.
Peli käyttää vielä tekstiparseria komentojen antamiseen. Peli on Sierran ensimmäisiä, jossa on esillä hahmojen muotokuvat dialogin aikana. Peli käyttää 16 värin grafiikkaa.

Toisin kuin kirjoissa ja elokuvissa pelin ei tarvitse liittyä päähenkilöön jatkuvasti ja osa tapahtumista jää näkemättä jos pelaaja ei ole oikeassa paikassa oikeaan aikaan.

Peli aika on jaettu paloihin eikä etene reaaliajassa vaan etenee kun tiettyjä asioita tapahtuu kuten kävelemällä tiettyyn huoneeseen tai keskustelemalla tietyn henkilön kanssa.

## Vastaanotto
Peli on saanut *[[CU Amiga]]* -lehden arvostelussa arvosanaksi 84%.

## Lähteet

## Aiheesta muualla
* 
* 
*
Maanosaliittojen cupin 2017 kokoonpanot

Tämä sivu esittelee vuoden 2017 Maanosaliittojen cupin osallistujajoukkueiden kokoonpanot. Joukkueiden kapteenit on merkitty (c)-merkillä.

Turnauksessa mukana olevien joukkueiden tuli nimetä 23 pelaajan kokoonpano, joista kolme (3) olivat maalivahteja. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäisen pelin alkua.

## Lohko A
### Venäjä
8. kesäkuuta 2017 nimetty 23 pelaajan lopullinen kokoonpano.

### Portugali
8. kesäkuuta 2017 nimetty 23 pelaajan lopullinen kokoonpano.

### Meksiko
8. kesäkuuta 2017 nimetty 23 pelaajan lopullinen kokoonpano.

### Uusi-Seelanti

## Lohko B
### Kamerun

### Chile
8. kesäkuuta 2017 nimetty 23 pelaajan lopullinen kokoonpano.

### Australia

### Saksa
8. kesäkuuta 2017 nimetty 23 pelaajan lopullinen kokoonpano.

## Lähteet
Mystery House

**Mystery House** (myös nimellä **Hi-Res Adventure #1: Mystery House**) on Roberta Williamsin käsikirjoittama seikkailupeli, joka on julkaistu vuonna  Apple II:lle. Pelin on julkaissut On-Line Systems, josta myöhemmin tuli Sierra On-Line Systems.

Williams sai inspiraation pelin kehittämiseen jäätyään "koukkuun" *[[Colossal Cave Adventure]]* -peliin.

Peli on musta-valkoista grafiikkaa sisältävä interaktiivinen fiktio, jossa pelaaja käyttää tekstipohjaista *komentoparseria*, jolla annetaan yksinkertaisia käskyjä. Peli sijoittuu nimensä mukaisesti taloon, jossa pelaajan tehtävä on selvittää vieraita murhaava henkilö dekkarin tapaan.

Peli on yksi ensimmäisiä graafisia seikkailupelejä ja se oli aikanaan myyntimenestys myyden kymmeniä tuhansia kappaleita.

## Lähteet

## Aiheesta muualla

*
Sonoman Grand Prix 2005

**Sonoman Grand Prix 2005** oli American Le Mans Series -kauden 2005 viides osakilpailu, joka ajettiin 17. heinäkuuta Sonoma Racewayn moottoriradalla Kaliforniassa Yhdysvalloissa.

Kilpailun voitti Audilla ajaneet Frank Biela ja Emanuele Pirro.

## Tulokset
Sonoman Grand Prix 2003

**Sonoman Grand Prix 2003** oli American Le Mans Series -kauden 2003 kolmas osakilpailu, joka ajettiin 27. heinäkuuta Sonoma Racewayn moottoriradalla Kaliforniassa Yhdysvalloissa.

Kilpailun voitti MG-Lolalla ajaneet Butch Leitzinger ja James Weaver.

## Tulokset
Pähkinärinteen kirjasto

**Pähkinärinteen kirjasto** on osa pääkaupunkiseudun Helmet-kirjastoverkkoa ja yksi Vantaan kaupungin kirjastoverkon kymmenestä toimipisteestä. Kirjasto oli suljettuna sisäilmaongelmien takia kesäkuusta 2015 tammikuuhun 2018. Vuonna 2015 Pähkinärinteen kirjastossa kävi noin 37&nbsp;800 kävijää.

Kirjasto sijaitsee Pähkinärinteen eteläosassa, noin kilometrin päässä Pähkinärinteen pohjoisemmasta ostoskeskuksesta. Samassa rakennuksessa toimii Pähkinärinteen neuvola ja hammashoitola. Samalla tontilla sijaitsee myös Pähkinärinteen koulu.

## Lähteet
Sonoman Grand Prix 2002

**Sonoman Grand Prix 2002** oli American Le Mans Series -kauden 2002 toinen osakilpailu, joka ajettiin 19. toukokuuta Sonoma Racewayn moottoriradalla Kaliforniassa Yhdysvalloissa.

Kilpailun voitti Panozilla ajaneet David Brabham ja Jan Magnussen.

## Tulokset
Sonoman Grand Prix 2001

**Sonoman Grand Prix 2001** oli American Le Mans Series -kauden 2001 viides osakilpailu, joka ajettiin 22. heinäkuuta Sonoma Racewayn moottoriradalla Kaliforniassa Yhdysvalloissa.

Kilpailun voitti Audilla ajaneet Rinaldo Capello ja Tom Kristensen.

## Tulokset
Wolfenstein: The Old Blood

**Wolfenstein: The Old Blood** on MachineGamesin kehittämä ensimmäisen persoonan ammuntapeli, jonka Bethesda Softworks on julkaissut vuonna .

Peli on itsenäinen esiosa *[[Wolfenstein: The New Order]]* -pelille.

## Vastaanotto
Pelaaja on antanut pelille 8/10 arvostelussaan.

## Lähteet

## Aiheesta muualla
*
Jukolan viesti 2016

**Jukolan viesti 2016** eli **Lappee-Jukola** oli 68:s Jukolan viesti. Se kisattiin Lappeenrannan Raipossa 18.–19. kesäkuuta 2016. Kilpailuun osallistui 17&nbsp;497 suunnistajaa 25:stä eri maasta, muun muassa Kiinasta, Israelista ja Yhdysvalloista. Järjestävänä seurana toimi Lappeen Riento. Kilpailua häiritsi myrsky, joka kesti lähes koko tapahtuman ajan. Sateen vuoksi autot juuttuivat mutaiseen peltoon, minkä vuoksi jouduttiin järjestämään tienvarsipysäköintiä. Sääolojen seurauksena Jukolan viesti tuotti suuret tappiot järjestäjäseuralle. Viestin voitti tamperelaisseura Koovee. Tapahtuman yhteydessä kilpailtiin myös naisten 39:s Venlojen viesti, jonka voitti norjalainen Halden SK.

## Tulokset
### Venlojen viesti
**1. osuus:** 7,1 km
**2. osuus:** 6,7 km
**3. osuus:** 6,0 km
**4. osuus:** 9,1 km
**Joukkueita:** 1&nbsp;391, joista hyväksytysti **maaliintulleita:** 1&nbsp;237

### Jukolan viesti

**1. osuus:** 10,7 km
**2. osuus:** 12,8 km
**3. osuus:** 14,1 km
**4. osuus:** 8,6 km

**5. osuus:** 8,7 km
**6. osuus:** 12,4 km
**7. osuus:** 16,5 km

**Joukkueita:** 1&nbsp;717, joista hyväksytysti **maaliintulleita:** 1&nbsp;374

## Lähteet
*Venlojen viestin 2016 tulokset
*Jukolan viestin 2016 tulokset

### Viitteet

## Aiheesta muualla
*Lappee-Jukolan tiivistelmä Jukola.com-sivustolla
*Venlojen viestin 2016 GPS-seuranta ja kartat RouteGadget-palvelussa
*Jukolan viestin 2016 GPS-seuranta ja kartat RouteGadget-palvelussa
Sonoman Grand Prix 1999

**Sonoman Grand Prix 1999** oli American Le Mans Series -kauden 1999 neljäs osakilpailu, joka ajettiin 25. heinäkuuta Sonoma Racewayn moottoriradalla Kaliforniassa Yhdysvalloissa.

Kilpailun voitti BMWllä ajaneet Jyrki Järvilehto ja Steve Soper.

## Tulokset
Mikael Antipoff

**Mikael Antipoff** (, oikea nimi mahd. **Antipin**; 1830 – ?) oli Helsingissä vaikuttanut venäläissyntyinen liikemies, joka tunnettiin Punavuoren kaupunginosassa omistamistaan pahamaineisista vuokrataloista eli niin sanotuista Antipoffin vuokrakasarmeista.

Antipoff oli syntyjään kruununtalonpoika Jaroslavlin kuvernementin Berljukovon pitäjän Nikola-Boin kylästä. Suomessa hän toimi kirjanpitäjänä ja elintarvikekauppiaana. Asetuttuaan vuonna 1861 Helsinkiin hän ryhtyi kiinteistökeinottelijaksi. Antipoff hyödynsi Helsinkiä vaivannutta asuntopulaa rakennuttammalla mahdollisimman halvalla vuokrataloja, joiden asunnot olivat kurjia, epähygieenisiä ja vailla kaikkia mukavuuksia. Enimmillään hän omisti Helsingissä kuusi vuokrakasarmia. Epävarman tiedon mukaan Antipoff meni vararikkoon vuonna 1912.

## Vuokrakasarmit
Antipoffin vuokrakasarmeista suurin ja kuuluisin oli 1860-luvun lopulla valmistunut Uudenmaankatu 34–36, joka tunnettiin myös lempinimillä Suuri Bastilji ja Ryysyhotelli. Antinpoffin henkilökohtaisesti suunnittelemassa nelikerroksisessa vuokratalossa oli 115 yhden huoneen asuntoa, minkä lisäksi myös kellarit ja liiterit vuokrattiin asunnoiksi. Asukkaita talossa laskettiin olleen keskimäärin vähintään kuusi huonetta kohden. Antipoffin vuokrakasarmi oli jatkuvasti Helsingin lehdistön hampaissa siivottomuutensa, levottoman elämänsä ja lukuisten salakapakoittensa vuoksi, minkä lisäksi Antipoff peri asukkailta korkeita vuokria. Hän omisti talon yhdessä veljensä Vasilin kanssa, mutta tämän kuoltua vuonna 1888 hän väitti omistaneensa sen yksin. Perintöriidan päätteeksi Uudenmaankatu 34 siirtyi hänen veljenpojalleen Nikolai Antipinille. Toinen Antipoffin tunnettu vuokrakasarmi oli Pursimiehenkatu 3:ssa, jonka tontin hän oli ostanut 1872. Viimeisen vuokrakasarminsa hän rakennutti vuonna 1878 Pursimiehenkatu 21:een. Helsingin kaupunki lunasti lopulta Antipoffin talot ja purki ne. Suuri Bastilji purettiin 1890-luvun alussa.

## Lähteet
Porsche Supercup -kausi 2006

**Porsche Supercup -kausi 2006** oli Porsche Supercup -sarjan 14. kausi. Kauden kilpailut ajettiin Formula 1 -kauden 2006 -kilpailuviikonloppujen yhteydessä.

## Tallit ja kuljettajat

## Kilpailukalenteri
Kemco

**Kemco Corporation** () on japanilainen videopelien kehittäjä. Yritys on usein tunnettu nimellä **KEMCO** (lyhenne nimestä Kotobuki Engineering & Manufacturing Co., Ltd) sekä aiemmin nimellä **Kotobuki System Co** (vuoteen 2004 asti).

## Pelit

## Lähteet

## Aiheesta muualla
* Profiili MobyGamesissä
Adagh

__NOTOC__
**Adagh** on malilaisen Tamikrest-yhtyeen esikoisalbumi, joka julkaistiin vuonna 2010.

## Kappaleet
Kaikki kappaleet Ousmane Ag Mossa.

#
#
#
#
#
#
#
#
#
#
#

## Kokoonpano
* Cheikhe Ag Tigly – basso, taustalaulu
* Aghaly Ag Mohamadine – rummut, lyömäsoittimet, taustalaulu
* Mossa Ag Ahmed– rytmikitara, taustalaulu
* Mossa Ag Borayba – rytmikitara, taustalaulu
* Ousmane Ag Mossa – laulu, soolokitara
* Bassa Walette Abdamou – taustalaulu
* Fatma Walette Cheikhe – taustalaulu
* Chris Eckman – lyömäsoittimet (kappale: Aicha), urut (kappale: Aratane N’Adagh)
* Hugo Race – slide-kitara (kappale: Toumastin)

## Lähteet
* ''Adagh'' discogs.com -sivustolla
Pertti Hakonen

**Pertti Juhani Hakonen** (s. ) on suomalainen matalien lämpötilojen tutkija, Aalto-yliopiston perustieteiden korkeakoulun O. V. Lounasmaa -kylmälaboratorion professori ja nanofysiikan tutkimusryhmän johtaja.

Hakosen väitöskirja *NMR, textures, and vortex structures in rotating <sup>3</sup>He superfluids* oli teknillisen fysiikan alalta (TKK, 1985). Väitöskirjatyötä ohjasi professori Matti Krusius.

Hän on ollut Suomalaisen Tiedeakatemian jäsen vuodesta 2001 ja Academia Europæan jäsen vuodesta 2002.

## Katso myös
* Olli Lounasmaa
* Mikko Paalanen

## Lähteet

## Aiheesta muualla
*Pertti Hakonen. Professor, Head of Department 
*Kotisivu (ltl.tkk.fi)
*Pertti Hakonen: Pohdiskelu yhdistää asiat (Aalto University Magazine 07; Published on May 7, 2013)  (issuu.com)
*Google Scholar -haku: Hakonen Pertti J  (scholar.google.com)
*OCLC-julkaisuhaku: Hakonen, Pertti  (worldcat.org)
Edvard Valentin Emeleus

**Edvard Valentin Emeleus** (21. toukokuuta 1857 Raahe – 9. kesäkuuta 1917 Helsinki) oli suomalainen filosofian maisteri ja vuonna 1907 perustetun Suomen Yleisen Työnantajaliiton (vuodesta 1918 Suomen Työnantajain Keskusliitto) ensimmäinen asiamies.

## Elämä
Emeleuksen vanhemmat olivat Raahen ala-alkeiskoulun rehtori, Munsalan kirkkoherra, rovasti Nils Gustaf Emeleus (1824–1892) ja Hilda Augusta Wilhelmina Möller. Hän pääsi ylioppilaaksi 1876 Oulun ruotsalaisesta lyseosta ja valmistui 1881 filosofian kandidaatiksi Helsingin yliopistosta.

Emeleus oli aluksi matematiikan ja fysiikan opettajana Viipurissa 1881–1885, Kuopiossa 1885–1886 sekä Tampereella 1886–1895. Hän siirtyi sitten pankkialalle ja toimi Kansallis-Osake-Pankin haarakonttorin johtajana Kuopiossa ja Tampereella 1895–1906. Hän oli vuonna 1907 perustetun Suomen Yleisen Työnantajaliiton asiamiehenä 1907-1917.

Emeleus perusti Viipurissa asuessaan vuonna 1885 yhdessä lennätinpäällikkö F. V. Jalanderin kanssa Wiipurin Sanomat-lehden paikallisten nuorsuomalaisten äänenkannattajaksi. Hän oli lehden päätoimittajana 1885–1886. Vuosina 1893–1896 vakuutusmatematiikasta kiinnostunut Emeleus julkaisi Sampo-nimistä Suomen ensimmäistä vakuutusalan lehteä toimiessaan samalla Suomi-yhtiön asiamiehenä. Emeleus oli Tampereella 1890-luvun alussa mukana Tampereen työväenyhdistyksen toiminnassa kun yhdistys oli vielä wrightiläisen työväenliikkeen kannalla. Suomen Yleisen Työnantajaliiton asiamiehenä toimiessaan Emeleus toimitti vuonna 1907 perustettua Työnantaja-Arbetsgifvaren-lehteä. Hänen asiamieskaudellaan työnantajat perustivat Ruotsista saadun esikuvan mukaan vuonna 1910 Suomen Työnantajain Keskinäisen Lakkovakuutusyhtiön jonka tarkoitus oli maksaa lakon sattuessa korvauksia vakuutuksen ottaneille jäsenyrityksille. Työnantajien kiinnostus lakkovakuutuksiin jäi kuitenkin vähäiseksi ja yhtiö purettiin 1931. Emeleus oli myös Tampereen kaupunginvaltuuston jäsenenä 1888–1894 ja 1900–1906 toimien valtuuston puheenjohtajana 1901–1902. Kuopion kaupungin rahatoimikamarin jäsenenä hän oli 1897-1898 ja Kuopion kaupunginvaltuuston jäsenenä 1898.

Emeleus kuoli sydänkohtaukseen kesäkuun alussa 1917 ollessaan lähdössä työmatkalle Tampereelle. 

Emeleus oli naimisissa vuodesta 1890 Olga Rissasen kanssa.

## Teoksia
* *De skandinaviska arbetsgifvareorganisationerna : föredrag vid. Allm. F. Arbetsgifvareförbundets fullmäktiges ordinarie höstmöte 23. 10. 1909*. Allmänna Finska Arbetsgifvareförbundet, Helsingfors 1909
* *Arbetsgifvareorganisationerna i Norge och Danmark : ombudsmannens föredrag vid Allmänna F. Arbetsgifvareförbundets fullmäktiges ordinarie vårmöte den 25 april 1910*. Allmänna Finska Arbetsgifvareförbundet, Helsingfors 1910

## Suomennoksia
* Fredrik von Engeström : *Käsikirja henkivakuutus-asiamiehille Suomessa* ; suom. Edvard Valentin Emeleus. Henkivakuutusyhtiö Suomi, Tampere 1894
* Fredrik von Engeström : *Suomessa toimivien henkivakuutusyhtiöiden vakuutusehtoja ja määräyksiä*. Weilin & Göös, Helsinki 1898

## Lähteet

## Aiheesta muualla
* E. V. Emeleuksen elämäkerta Kansallisbiografiassa (SKS Biografiakeskus
Batman: The Movie (videopeli)

**Batman** (myös nimellä **Batman: The Movie**) on vuonna  julkaistu toimintapeli. Peli on lisenssipeli saman vuoden Batman-elokuvasta.

Pelin on kehittänyt Ocean Software ja se on julkaistu Amigalle, Amstrad CPC:lle, Atari ST:lle, Commodore 64:lle, DOS:lle, MSX:lle sekä ZX Spectrumille.

## Aiheesta muualla
*
Piikkejä paratiisissa

**Piikkejä paratiisissa** (engl. *800 Words*) on australialais-uusiseelantilainen draamakomediasarja, jota alettiin esittää vuonna 2015 Australiassa Seven Network -kanavalla ja Uudessa-Seelannissa TV One -kanavalla (nyk. TVNZ 1). Toinen kausi alkoi vuonna 2016. Sarjasta on tulossa myös kolmas kausi.

Suomessa Yle TV1 alkoi esittää sarjan kahta ensimmäistä tuotantokautta nimellä *Piikkejä paratiisissa* kesäkuussa 2017.

## Tuotanto
Seven Network ilmoitti tulevasta sarjasta ensimmäisen kerran 29. lokakuuta 2014. Tuotantoyhtiö South Pacific Picturesin johtaja Kelly Martin sanoi: "Seven Network rakastui käsikirjoitukseen heti alusta lähtien, ja olemme innoissamme, että tämä projekti on käynnissä. Se mahdollistaa Etelä-Tyynenmeren upeille maisemille näkyvyyttä, ja avaa mahtavia mahdollisuuksia paikallisille näyttelijöille ja tekijöille." Sevenin ohjelmapäällikkö Tim Ross totesi: "Jos ajattelet, että tämä sarja on hieman samanlainen tunnelmaltaan kuin *Packed to the Rafters*, olet todellakin oikeassa - ja se on mielestämme hyvä juttu."

Vuoden 2015 alussa julkistettiin sarjan näytteijät. Erik Thomsonin kerrottiin näyttelevän sarjan leskeksi jäänyttä isää, jonka teini-ikäisten lasten rooleissa nähdään Melina Vidler ja Benson Jack Anthony. Melina Vidler ja Benson Jack Anthony kertoivat News.comin haastattelussa, että kolmikon välillä oli heti alusta lähtien vahva keskinäinen kemia. Erityisen vahva yhteys syntyi Vidlerin ja Anthonyn välille, ja siksi sisarusten näytteleminen sujuikin luontevasti. "Erik on minulle kuin isoveli, ja Benson minulle kuin pikkuveli." Vidler kommentoi. Näyttelijät kertovat jakavansa samanlaisen huumorintajun ja viettävätkin paljon aikaa yhdessä myös arkielämässä.

Sarjan ensimmäisen kauden kuvaaminen alkoi Uudessa-Seelannissa 2. maaliskuuta 2015.

Vuoden 2016 Logie-palkintogaalassa Erik Thomson palkittiin vuoden parhaana miesnäyttelijänä ja Melina Vidler vuoden parhaana uutena kykynä. *Piikkejä paratiisissa* oli Logie-gaalassa vuosina 2016 sekä 2017 ehdokkaana vuoden parhaaksi draamasarjaksi.

## Alkutilanne
Sarjan pääosassa on keski-ikäinen, juuri leskeksi jäänyt australialaismies George Turner (Erik Thomson), joka vaimonsa kuoleman jälkeen saa päähänpiston muuttaa vastahakoisten teini-ikäisten lastensa, Shayn (Melina Vidler) ja Arlon (Benson Jack Anthony) kanssa Uuteen-Seelantiin Weld-nimiseen pikkukylään. Tässä pikkukylässä ei katsota uusia tulokkaita kovin hyvällä silmällä. George ostaa perheelleen unelmatalon huippumaisemalla, mutta talo paljastuukin paikan päällä erittäin huonokuntoiseksi. Sarjan alkuperäinen nimi *800 Words* viittaa Georgen suosittuun tasan 800 sanan pituiseen kolumniin, jota hän kirjoittaa australialaiseen lehteen. Vaikka osa kylästä suhtautuukin epäilevästi "ausseihin", saa George ihailua osakseen ainakin kylän muutamalta naiselta.

## Näyttelijät
### Päärooleissa

### Sivurooleissa

## Lähteet
Elbert Hubbard

**Elbert Green Hubbard** (19. kesäkuuta 1856 – 7. toukokuuta 1915) oli yhdysvaltalainen kirjailija, kustantaja, taiteilija ja filosofi.

## Teoksia
* *A Message to Garcia* (1899) - *Sanoma Garcialle*,; suom. K H A. Helsinki : Kristillisen kirjallisuuden seura, 1966

## Aiheesta muualla
* Projekt Gutenberg
Philip II Arena

**Philip II Arena** on monikäyttöstadion, joka sijaitsee Pohjois-Makedonian pääkaupungissa Skopjessa. Stadion tunnetaan myös nimellä **Telekom Arena** sponsorisopimuksista johtuen. Pääosin stadionia käytetään jalkapalloon, kun se toimii kolmen jalkapallojoukkueen kotikenttänä; FK Vardarin, FK Rabotničkin ja Makedonian jalkapallomaajoukkueen. Stadion otettiin käyttöön vuonna 1947 ja sitä on kertaalleen laajennettu vuonna 2011. Sen nykyinen yleisökapasiteetti on 33&nbsp;460.

Stadionilla pelataan vuoden 2017 UEFA Super Cupin ottelu.

## Lähteet

## Aiheesta muualla

* Kuvia stadionista  WorldStadiums.com
Clarence Day

**Clarence Shepard Day, Jr.** (18. marraskuuta 1874 – 28. joulukuuta 1935) oli yhdysvaltalainen kirjailija ja kuvittaja. Hänen tunnetuin teoksensa on omaelämäkerrallinen *Life With Father*, josta Michael Curtiz on ohjannut vuonna 1947 elokuvan *[[Isä ja me]]*.

## Teoksia
* *The Story of the Yale University Press* (1920)
* *This Simian World* (1920)
* *The Crow's Nest* (1921)
* *Thoughts Without Words* (1928)
* *God and my Father* (1932)
* *In the Green Mountain Country* (1934)
* *Scenes from the Mesozoic and Other Drawings* (1935)
* *Life with Father* (1935)
* *After All* (1936; postuuri)
* *Life with Mother* (1937; postuumi)
* *The World of Books* (1938; postuumi)
* *Father and I* (1940; postuumi)

## Lähteet

## Aiheesta muualla

* Project Gutenberg 
* Clarence Day -arkisto, New York Public Library
Ludvig III (keisari)

**Ludvig III** eli **Ludvig Sokea** (n. 880 – 5. kesäkuuta 928) oli lyhyen aikaa Italian kuningas 900–905 ja paavi Benedictus IV:n kruunaama Pyhän saksalais-roomalaisen  keisarikunnan keisari 901–905. Hän joutui luopumaan kummastakin asemasta vuonna 905.

Ludvig sokaistiin epäonnistuneen hyökkäyksen jälkeen vuonna 905, mistä tulee hänen lisänimensä *Sokea*.

Ludvig oli naimisissa Bysantin keisarin Leo VI:n tyttären Annan kanssa.

## Lähteet
Westmont (Kalifornia)

**Westmont** on väestönlaskennallinen asuinpaikka Los Angelesin piirikunnassa Kaliforniassa. Se on kunnallishallinnoton alue South Los Angelesin kaupunginosassa. Westmontin vuonna 2010 laskettu väkiluku oli 31 853.

Westmontin väestöstä yli puolet on afroamerikkalaisia ja toiseksi suurimman etnisen ryhmän muodostavat latinot. Väestön keskimääräinen ikä on 25 vuotta.

Westmontissa on paljon katujengitoimintaa ja alue onkin Los Angelesin piirikunnan murhatilastojen kärkipäässä.

Rap-artisti ja näyttelijä Ice<nowiki/> Cube on kotoisin Westmontista. 

## Lähteet
Supercopa de España 2017

**Supercopa de España 2017** oli espanjalainen jalkapallokilpailu, jossa kohtaavat kauden 2016–2017 Primera Divisiónin mestari Real Madrid sekä Copa del Reyn voittaja Barcelona. Viimeksi Espanjan supercupissa oli nähty El Clásico vuonna 2012.

Ensimmäinen osaottelu joukkueiden välillä pelattiin 13. elokuuta 2017 Camp Noulla, Barcelonassa, ja toinen osaottelu 16. elokuuta 2017 Estadio Santiago Bernabéulla, Madridissa.

Real Madrid voitti kaksiosaisen otteluparin yhteismaalein 5–1.

## Ensimmäinen osaottelu
### Yhteenveto
Ensimmäinen puoliaika päättyi maalittomana. Toista puoliaika oli ehtinyt vanheta viisi minuuttia, kun madridilaispuolustaja Marcelon lähettämä keskitys ohjautui kotijoukkueen epäonnisen puolustajan Gerard Piquén jalasta omaan maaliin. Ottelun 77. peliminuutilla kotijoukkueen uruguaylaishyökkääjä Luis Suárez kaatui rangaistusalueella, josta tuloksena tuomittiin rangaistuspotku. Pallon taakse asettui argentiinalainen Lionel Messi, joka laittoi pallon varmasti ohi maalivahti Keylor Navasin ja viimeisteli näin kaikki kilpailut mukaan lukien yhteensä 25. maalinsa *[[El Clásico]]issa*. 80. peliminuutin kohdalla Real siirtyi jälleen johtoon, kun portugalilaishyökkääjä Cristiano Ronaldo laukoi vastahyökkäyksestä syntyneestä tilanteesta pallon vastustamattomasti ohi maalivahti Marc-André ter Stegenin. Vapauttavan syötön Ronaldon maaliin tarjosi keskikenttäpelaaja Isco. Vain kaksi minuuttia myöhemmin tästä, Ronaldo sai rangaistusalueella sukeltamisesta varoituksen, ja kun hän oli jo aiemmin saanut keltaisen kortin, tiesi tämä ulosajoa. Real onnistui vielä kertaalleen maalinteossa, kun Marco Asensio lisäsi madridilaisseuran johtoa lukemiin 3–1 laukomalla pallon upeasti ohi ter Stegenin. Tilanne syntyi jälleen vastahyökkäyksestä ja tällä kertaa syötön maalin tarjosi Lucas Vázquez.

### Tiedot

## Toinen osaottelu
### Yhteenveto
Toisen osaottelun ensimmäistä maalia ei tarvinut odottaa pitkään, kun Real Madrid siirtyi 1–0-johtoon jo 4. peliminuutilla. Maali lähti liikkeelle sivurajaheitosta, josta pallo pelattiin Marco Asensiolle joka yllätti hienolla laukauksellaan Barcelona-vahti Marc-André ter Stegenin. Ottelun 39. peliminuutilla Realin ranskalaishyökkääjä Karim Benzema vei volley-laukauksellaan madridilaiset 2–0-johtoon Marcelon lähettämästä keskityksestä. Tämä jäi myös ottelun lopputulokseksi ja Real Madrid voitti supercupin yhteismaalin 5–1.

### Tiedot

## Katso myös
* Primera Divisiónin kausi 2016–2017

## Lähteet

## Aiheesta muualla
* Virallinen sivusto
Erik Thomson

**Erik Thomson** (s. 27. huhtikuuta 1967 Inverness, Skotlanti) on skotlantilais-uusiseelantilainen näyttelijä, joka on näytellyt Haadeksen roolissa televisiosarjoissa *[[Hercules (televisiosarja)|Hercules]]*, *[[Xena]]* ja *Nuori Hercules*, tohtori Mitch Stevensin roolissa sarjassa *[[Ensiapuosasto]]*, Dave Rafterin roolissa *Packed to the Rafters* -sarjassa sekä George Turnerin roolissa televisiosarjassa *[[Piikkejä paratiisissa]]*, josta hän voitti parhaan miesnäyttelijän Logie-palkinnon vuonna 2016.

Thomson voitti AACTA-palkinnon australialaisesta tulevaisuuselokuvasta *Somersault*.
Melina Vidler

**Melina Vidler** (s. 1993) on australialainen näyttelijä. Hän on näytellyt Shay Turnerin roolin televisiosarjassa *[[Piikkejä paratiisissa]]*. Hän sai vuonna 2016 roolisuorituksestaan parhaan uuden kyvyn Logie-palkinnon. 

Vidler vietti lapsuutensa Samfordissa Queenslandissa. Ennen muuttoaan Sydneyyn hän opiskeli Queenslandin yliopistossa.
Algots

**Algots**, oik. *Algot Johansson AB*, oli ruotsalainen vaatetusalan yritys, joka toimi vuodesta 1907 konkurssiinsa 1977 saakka. Algots toimi vuodesta 1969 myös Suomessa, ensin Närpiön Finbyssä ja myöhemmin myös Laihialla, Alajärvellä, Teuvalla ja Kurikassa, ja työllisti Suomessa parhaimmillaan 1&nbsp;100 ihmistä. Konkurssin jälkeen Algots sulautui Ruotsin valtion omistamaan Eiser-vaatetusyritykseen, joka omisti Varkaudessa suuren trikootehtaan vuosina 1971–1986.

## Historiaa
Algot Johanssonin (1886–1978) vuonna 1907 perustama tekstiili- ja vaatetusyritys menestyi parhaiten 1930-luvulta alkaen, jolloin se siirtyi kotiompelijoiden käytöstä tehdasmaiseen tuotantoon Ruotsin Boråsissa. Tuottavuus nousi, mutta niin myös työvoiman vaihtuvuus koska ompelijat eivät useinkaan jaksaneet liukuhihnan tahdin määräämää työvauhtia.

Vuonna 1963 yritys listautui Tukholman pörssiin. 1950-luvulta alkaen yritys toimi yhä enemmän maahanmuuttajatyövoiman varassa, jota saatiin muun muassa Suomesta, Jugoslaviasta ja Kreikasta. Ruotsin palkkatason noustessa nopeasti Algots siirsi osan tuotannosta jo vuonna 1966 Portugaliin, jossa ompelijoiden työkustannukset olivat noin kymmenesosa Ruotsin tasosta. Etabloituminen Portugaliin ei kuitenkaan ollut helppoa, ja pari vuotta myöhemmin Algots rantautui pienemmin vaikeuksin Suomeen, jossa teollisuudessa työskentelevien naisten nimellispalkka oli vielä vuonna 1971 vajaa puolet ruotsalaisten palkkatasosta. Algots asettui ruotsinkieliseen Närpiön kuntaan jonne työvoimaa saatiin myös suomenkielisistä naapurikunnista. 1970-luvun alkuvuosina Algots perusti Ruotsin hallituksen aluepoliittisilla tuilla tehtaita Västerbottenin alueelle, jossa vuonna 1974 työskenteli jo 700 ihmistä yrityksen palveluksessa. Kustannuspaine ja heikko myynti ajoivat Algotsin kuitenkin konkurssiin vuonna 1977, vaikka Suomen-toiminnot olisivat olleet yhä kannattavia.

## Algots Suomessa
1960-luvun lopulla Närpiön kunta rakensi Finbyhyn suuren teollisuushallin, joka vuokrattiin Algotsin tytäryhtiölle Oy Algots Ab:lle. Pian Algots osti hallin itselleen ja työllisti siellä parhaimmillaan 840 ihmistä vuonna 1972. Algots perusti tehtaat 1970-luvun alussa myös eteläpohjalaiskuntiin Alajärvelle, Kurikkaan, Laihialle ja Teuvalle ja työllisti Suomessa 1&nbsp;100 ihmistä. Vuonna 1980 Suomen Algots sai Neuvostoliitosta siihen asti suurimman tilauksensa, lähes 300&nbsp;000 lastenhaalaria, mikä varmisti työllisyyden noin vuodeksi.

Oy Algots Ab:sta tuli myöhemmin Oy Suomen Eiser, sitten Eiser Konfektion Oy. Eiser teki konkurssin vuonna 1993, ja Suomen 1990-luvun alun lamassa Närpiön halli oli ensin tyhjillään kunnes sai vuokralaisikseen pienyrityksiä. Vuonna 2000 halliin asettui ruotsalainen patjatehdas Hilding Anders, joka tunnettiin aiemmin nimellä Unituli.

## Lähteet
*
### Viitteet

## Kirjallisuutta
*Segerblom, Mats (1983): *Algots. En teko-koncerns uppgång och fall*. Liber förlag. .
Honkaniemi

**Honkaniemi** voi tarkoittaa:

* Airi Honkaniemi (1936–2009), näyttelijä
* Helkko Honkaniemi (1905–1988), kauppias ja yritysjohtaja, kauppaneuvos
* Teemu Honkaniemi (s. 1991), jalkapalloilija
* Toivo Honkaniemi (1908–1995), Mannerheim-ristin ritari
* Honkaniemi, Viipurin maalaiskunnassa olevan Lebedevkan kylän nimi vuoteen 1948
Seksiala

**Seksiala** on seksiin liittyvien palvelujen tai tuotteiden myymistä ja ostamista.

Seksialaan kuuluu seksityö, kuten prostituutio, pornografiassa esiintyminen, kaupallinen eroottinen hieronta ja striptease.

Seksiteollisuutta on seksielokuvien ja seksilehtien sekä seksiin liittyvien tavaroiden teollinen tuottaminen. Seksituotteita myydään seksikaupoissa. 

## Lähteet
Eiser

**Eiser** oli ruotsalainen trikootuotteita valmistanut yritys, joka toimi vuosina 1913–1986. Eiserillä oli Varkaudessa vuonna 1971 perustettu suuri trikootehdas, joka myytiin yrityksen johdolle vuonna 1986 ja ajautui konkurssiin 1993.

## Historiaa
Eiser sai alkunsa vuonna 1913 nimellä **Sveriges Förenade Trikåfabriker** (), kun nämä 17 alan yritystä fuusioituivat:

* AB Carl Eisermans Trikåfabrik, Borås
* Borås Trikåfabrik, Borås
* AB Petersen & Dekkes Trikotfabrik, Borås
* AB Evedals Trikåfabrik, Borås
* AB Nordiska Trikotfabriken, Malmö
* AB Torsbo Tricotfabrik, Vegby
* AB Örebro Yllefabrik, Örebro
* Uddebo Trikåfabriks AB, Uddebo
* AB P G Larsséns Trikåfabrik, Strömsfors
* Fritsla Yllefabrik, Willén Co, Fritsla
* Janne Sundströms Trikåfabrik, Mjölby
* N Felländers Tricotfabrik, Karlstad
* C K Schenholm & Sons Trikåfabrik, Kristianstad
* L P Kruse & Sons Trikåfabrik, Malmö
* Borås Yllefabrik, Herman Andersson, Borås
* E Eriksson & Sons Trikåfabrik, Tannefors
* Joh Salmenius Trikåfabrik, Linköping.

Pian yrityksen nimeksi tuli *Eiser*; nimi viittaa Carl Theodor Eisermaniin, joka toimi yhtiön toimitusjohtajana sen perustamisesta 1913 kuolemaansa 1935 asti.

Vuonna 1976 Eiserin ainoaksi omistajaksi tuli Ruotsin valtio, joka oli omistanut puolet osakkeista jo joitakin vuosia. Vuonna 1978 Eiseristä tuli emoyhtiö *AB Svenska Teko* -konsernille, johon sulautettiin myös Algotsin konkurssista jääneet osat sekä yritys nimeltä Swe-Teco. Vuosien 1983 ja 1986 välillä konserni pilkottiin osiin ja myytiin yksityisille.

## Eiser Suomessa

Eiser perusti vuonna 1971 Varkauteen tehtaan, joka toimitti sukkia ja trikoovaatteita pääasiassa Neuvostoliittoon Suomen solmiman clearing-kauppasopimuksen avulla. Eiserin suurimmaksi kasvanut tehdas työllisti parhaimmillaan noin 800 ihmistä. Vuonna 1986 Ruotsin valtionyrityksen Procordian omistama Suomen Eiser myytiin sen kahdeksalle johtajalle, mutta yritys ajautui konkurssiin 1990-luvun alussa Neuvostoliiton bilateraalikaupan loputtua ja Suomen talouden ajauduttua lamaan.

Eiser jatkoi 1980-luvun puoleenväliin myös vuonna 1977 konkurssiin menneen Algotsin toimintaa. Algotsilla oli tehtaat Närpiössä, Laihialla, Teuvalla ja Alajärvellä. 1980-luvun lopussa Eiser omisti Suomessa myös Vuokko Nurmesniemen perustaman Vuokko-yrityksen. Eiser Konfektion Oy meni konkurssiin 1994. Närpiössä toimii yhä yritys nimeltä Eiser Trading Scandinavia Oy.

## Lähteet
*Segerblom, Mats (1989). *Tråden som håller*. Borås: Norma Förlag. .

### Viitteet
Áilu Valle

**Áilu Valle** (s. 1985 Kaamasmukka, Utsjoki) on saamelainen rap-artisti. Hän on kotoisin Kaamasmukan kylästä Utsjoelta. Aluksi hän räppäsi englanniksi ja suomeksi, mutta sitten hän alkoi käyttää äidinkieltään pohjoissaamea. Koulutukseltaan hän on opettaja ja kokee räppäämällä toimivansa myös pohjoissaamen kielen elvyttämiseksi.

Musiikillisiksi esikuvikseen Valle on maininnut saamelaistaiteilija Nils-Aslak Valkeapään ja rap-puolelta Asan. Ennen oman albumin tekoa hän on ollut mukana oululaisten rap-ryhmien, Pummiharmonian ja Roolipolunveljeksien levyillä. Hänen esikoisalbuminsa *Dušši dušše duššat* (Turha vain tuhoutua) ilmestyi vuoden 2012 joulukuussa. Hänen toinen albuminsa *7* julkaistiin vuonna 2015 ja kolmas albuminsa *Viidon sieiddit* vuonna 2019. Vallen musiikki kumpuaa luonnosta ja alkuperäiskansojen elämänviisaudesta. 

Vuonna 2019 Valle voitti lastenkulttuurin valtionpalkinnon. Vuonna 2024 Valle julkaisee Amocin kanssa yhteisalbumin. Se on maailman ensimmäinen kahdella saamelaiskielellä, pohjoissaamen ja inarinsaamen kielellä julkaistava albumi.

## Diskografia
* Kids album: Hoŋkoŋ­dohkká, 1994
* Ailu Valle: ­*Dušši dušše dušša*t (2012, Tuupa Records)
* Pummiharmonia: ­*Parasta ennen* (2012, author’s edition)
* Pummiharmonia: ­*Bardo* (2014, MediaCroco Records)
* Ailu Valle: ­*7* (2015, Tuupa Records)
*Ailu Valle: *Viidon sieiddit* (2019, Petrichord Records)

### Vierailut
* *Räppärit rasismia vastaan*, 2015
* Ylva ft. Ailu Valle: ­*Roryda*, 2015
* Amoc ft. Ailu Valle: ­ *Kiälláseh*, 2016
* Mokoma ft. Ailu Valle: *Rautaa rinnoissa / Ruovddi rattiin’’,* 2016
* Ameeba (artisti) ft. Paleface, Ailu Valle: *Occupy HKI,* 2017
* Yungmiqu ft: Ailu Valle: *Maid Jos It*, 2020


## Lähteet
Pratifelis martini

**Pratifelis martini** on sukupuuttoon kuollut kissaeläin. Laji eli Pohjois-Amerikassa myöhäisellä mioseenilla. Fossiilit löydetiin vuonna 1911 Kansasin osavaltiosta. Se kuvattiin alaleuan kappaleen perusteella.

## Lähteet
Suomen professorit 1640–2007

**Suomen professorit 1640–2007** () on Professoriliiton vuonna 2008 julkaisema, Leena Ellosen toimittama henkilömatrikkeli, joka esittelee kattavasti suomalaisten yliopistojen ja tutkimuslaitosten professorit vuodesta 1640 vuoden 2007 alkupuolelle saakka. Matrikkeliin on koottu yhteensä 5&nbsp;934 Suomessa toimivan tai toimineen professorin tiedot. Heistä 5&nbsp;510 on Suomen itsenäisyyden aikana (1918–2007) toimineita professoreja. 

Painetun teoksen lopussa on CD-ROM-levy, jossa on sähköinen professorihakemisto ja koko painettu teos PDF-julkaisuna. Teoksen johdannon mukaan professorimatrikkelista on julkaistu liiton suljetuilla jäsensivuilla myös verkkoversio, jota pidetään ajan tasalla.

Teos pohjautuu Professoriliiton vuonna 2000 julkaisemaan ensimmäiseen, Veli-Matti Aution toimittamaan professorimatrikkeliin *Suomen professorit*. Tuo teos sisälsi keskeiset tiedot Suomen kaikista eli noin 4&nbsp;500 professorista alkaen vuodesta 1640. Yksityiskohtaiset tiedot ilmoitettiin noin 2&nbsp;500 professorista.

## Lähteet

## Aiheesta muualla
*Professorit vuodesta 1640 yksissä kansissa. ''Acatiimi 2/2008.
Satu Kiljunen

**Satu Marjatta Kiljunen** (s. 1955) on suomalainen kuva- ja performanssitaiteilija. Kiljunen oli kuvataideakatemian taiteen tutkimuksen professori 2000–2003. Kiljunen asuu ja työskentelee Kökarissa, mutta hänellä on työhuone myös Helsingissä.

## Ura
Kiljunen on kuvataiteilija, joka on maalannut myös muotokuvia. Niissä hän esittää kohteen elämän näköisenä ja myös aikakautensa dokumenttina. Hän painottaa, että muotokuvan tulee aina täyttää taideteoksen kriteerit. Kiljunen on monin tavoin edistänyt poikkitaiteellisuutta Taideyliopistossa.

Kiljuselle myönnettiin taiteilijaeläke vuonna 2018. Kesäkuun 2018 promootiossa hänet vihittiin Taideyliopiston kunniatohtoriksi. Kiljunen on ollut taiteiden koulutuksen kehittäjä ja taistellut taiteen tohtoriopintojen puolesta. Työ tuotti tulosta, kun vuonna 2013 perustetussa Taideyliopistossa kohtaavat kaikki esittävät taiteet: kuvataiteet (Kuvataideakatemia), musiikki (Sibelius-Akatemia), tanssitaide ja teatteri (Teatterikorkeakoulu). 

## Perhe
Satu Kiljusen isä oli konservaattori Veikko Kiljunen ja äiti on konservaattori Ulla Kiljunen (o.s. Heikkinen). Hänen sisaruksiaan ovat poliitikko Kimmo Kiljunen ja teatteriohjaaja Vilppu Kiljunen.

## Lähteet
GP2 Valencian Grand Prix 2006

**GP2 Valencian Grand Prix 2006** oli GP2-kauden 2006 ensimmäinen osakilpailu, joka ajettiin 8.–9. huhtikuuta Valencia Circuitin radalla Valenciassa Espanjassa.

## Tulokset
### Aika-ajot

### Pitkä kilpailu

### Sprintti kilpailu

## Lähteet
Fenuroni

**Fenuroni** (C9H12N2O) on ureajohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä. Euroopan unionin alueella sitä ei kuitenkaan ole hyväksytty tähän käyttöön.

## Ominaisuudet
Fenuroni on huoneenlämpötilassa väritöntä kiteistä ainetta. Yhdiste liukenee kohtalaisesti veteen ja dietyylieetteriin ja hyvin muun muassa etanoliin ja asetoniin. Fenuronin herbisidiset ominaisuudet perustuvat kasvien fotosynteesin estämiseen. Erityisen tehokas se on monivuotisia rikkakasveja vastaan.

## Valmistus ja käyttö
Fenuronia valmistetaan fenyyli-isosyanaatin ja dimetyyliamiinin välisellä reaktiolla. Yhdistettä voidaan käyttää rikkaruohomyrkkynä juurikasviljelmillä ja ei-viljelysmailla. Nykyään sen käyttö on pääosin korvattu uudemmilla aineilla.

## Lähteet
Pete Pilotti & Pontiac: Vaaleanpunaiset tiikerit

**Pete Pilotti & Pontiac: Vaaleanpunaiset tiikerit** on To the Point Oy:n kehittämä ja WSOY Multimedian vuonna 1996 julkaisema toinen ja viimeisin Pete Pilotti -aiheinen videopeli.
Jarl Forssell

**Jarl Oscar Forssell** (16. toukokuuta 1912 Helsinki – 30. huhtikuuta 1964) oli suomalainen lääkäri ja sisätautiopin dosentti. 

Forssellin vanhemmat olivat kamreeri Oscar Alexander Forssell ja Vivi Maria Westerholm. Hänen ensimmäinen puolisonsa vuodesta 1944 oli sairaanhoitaja Ebba Elina Waltari ja toinen vuodesta 1948 Doris Gunhild Linnea Törnroos. Forssell tuli ylioppilaaksi 1929 ja valmistui lääketieteen lisensiaatiksi 1939, jolloin hän myös väitteli lääketieteen ja kirurgian tohtoriksi. Sisätauteihin Forssell erikoistui 1946 ja oli sisätautiopin dosentti Helsingin yliopistossa vuodesta 1958. Hän työskenteli apulaislääkärinä Helsingin Marian sairaalassa 1930–1944 ja IV sisätautiklinikalla 1944–1947 sekä 1951–1954. Toimittuaan 1954–1955 Ahvenanmaan keskussairaalan ylilääkärinä hän oli yksityislääkärinä Helsingissä. Sotilasarvoltaan Forssell oli reservin lääkintäkapteeni. Tutkijana Forssell tuli sellaiseen tulokseen, että liikapunasoluisuuden (polysytemian) syynä saattaa olla munuaissairaus.

Forrssell oli uimaseura Helsingfors Simsällskapin puheenjohtaja 1938–1948.

## Lähteet
GP2 Euroopan Grand Prix 2006

**GP2 Euroopan Grand Prix 2006** oli GP2-kauden 2006 kolmas osakilpailu, joka ajettiin 6.–7. toukokuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa. 

## Tulokset
### Aika-ajot

### Pitkä kilpailu

### Sprintti kilpailu

## Lähteet
Freedb

**Freedb ** eli avoin ja ilmainen tietokanta CD-levyistä. Se tunnisti levyn ja osasi näyttää tietokannasta käyttäjien tallentamia tietoja levyn nimestä, esittäjästä ja kappaleista.
Palvelussa tallennetut tiedot ovat GPL-lisenssillä kaikkien käytettävissä. Tekijänoikeudet säilyvät alkuperäisten tekijöiden hallussa.

Freedb kehitettiin ilmaiseksi vaihtoehdoksi CDDB:lle.
Saksalainen Magix osti Freedb:n vuonna 2006.
Kuitenkin toinen vastaava projekti MusicBrainz osoittautui suositummaksi.
Magix sulki Freedb:n vuonna 2020.

Tietokanta on otettu talteen ja palvelu löytyy nykyään gnudb.org-sivustolta. Freedb:n etuna on yhteensopivuus CDDB1-protokollaa tukevien soitinten kanssa.

## Katso myös
* CDDB
* MusicBrainz

## Lähteet

## Aiheesta muualla
* Viralliset kotisivut
Kosovon parlamentti

**Kosovon parlamentti** (, ) on Kosovon yksikamarinen eduskunta, jossa on 120 kansanedustajaa. Parlamentilla on perustuslaissa määritelty ylin valta säätää lakeja. Parlamentti valitsee presidentin viisivuotiskaudelle ja kaikki ministerit. Kansanedustajien toimikausi on neljä vuotta kerrallaan.

Edustajanpaikoista 100 valitaan suoralla kansanvaalilla. Sen lisäksi paikoista kymmenen on varattu etnisille serbeille ja kymmenen muiden etnisten vähemmistöjen edustajille: yhteensä neljä paikkaa romaneille, aškaaleille ja Balkanin egyptiläistaustaisille, kolme paikkaa bosniakeille, kaksi turkkilaistaustaisille ja yksi goraneille. Parlamenttiin on sukupuolikiintiö, jonka mukaan sekä miehet että naiset saavat vähintään 30&nbsp;% paikoista.  

Äänestys- ja vaalikelpoisuuden ikäraja on 18 vuotta. Äänikynnys parlamenttiin pääsemiseksi on saada 5 % kaikista annetuista äänistä. Äänikynnys ei koske vähemmistöpuolueita. 

Perustuslain mukaan vaalit tulee järjestää 45 vuorokauden kuluessa parlamentin hajottamisesta.

Kosovon johtajakeskeinen poliittinen ilmapiiri heikentää parlamentin todellista valtaa.

## Lähteet
K-Menu

**K-Menu** on Keskon omistamien päivittäistavarakauppojen oma merkki. Tuotesarjan valttina pidetään edullisuutta. Ensimmäiset K-Menu-tuotteet tulivat markkinoille huhtikuussa 2014. Sarjan ensimmäiset tuotteet olivat tuorelihatuotteita ja lihajalosteita, mutta nykyisin sarjaan kuuluu niin monenlaisia elintarvikkeita kuin muitakin päivittäistavaroita. Sarjaan kuuluu jo yli 300 eri tuotetta. 

K-Menu-tuotteet tuotiin markkinoille korvaamaan Euro Shopper -tuotteita, ja suuri osa K-Menun tuotteista on samoja tuotteita, joita ennen markkinoitiin Euro Shopper -nimellä.

## Arvioita
K-Menun lihapyörykät puhuttivat keväällä 2015 mediassa niin Suomessa kuin ulkomailla. Tuotteen lihapitoisuus oli nolla prosenttia, sillä kaikki tuotteen sisältämä liha on luusta koneellisesti eroteltua lihaa, joka tulee tuoteselosteissa merkitä erikseen. Tuote tuli joulukuussa 2016 Ilta-Sanomien lihapullatestissä kolmannelle sijalle.

## Katso myös
*Pirkka (tavaramerkki)

## Lähteet

## Aiheesta muualla
*K-Menu
GP2 San Marinon Grand Prix 2006

**GP2 San Marinon Grand Prix 2006** oli GP2-kauden 2006 toinen osakilpailu, joka ajettiin 22.–23. huhtikuuta Autodromo Enzo e Dino Ferrarin moottoriradalla Imolassa Italiassa. Kilpailu ajettiin Formula 1:sten San Marinon GP:n ohessa.

## Tulokset
### Aika-ajot

### Pitkä kilpailu

### Sprintti kilpailu

## Lähteet
Pertti Panula

**Pertti Aarre Juhani Panula** (s. ) on suomalainen biolääketieteen professori Helsingin yliopistossa (vuodesta 2000-).

Panula kirjoitti ylioppilaaksi Tapiolan yhteiskoulusta vuonna 1971. 

Panula valmistui lääkäriksi ja lääketieteen ja kirurgian tohtoriksi Helsingin yliopistosta (LL 1977, LKT 1980). Vuonna 1984 hänet nimitettiin Helsingin yliopiston mikroskooppisen anatomian dosentiksi. 

Panula toimi Helsingin yliopiston anatomian assistenttina 1977–1981, vieraili NIMH:ssa Yhdysvaltain Washington DC:ssä (Fogarty Fellow) 1981–1983 ja jatkoi palattuaan anatomian apulaisopettajana 1983–1985 (HY). Panula oli virkaatekevä apulaisprofessori vuonna 1986 (HY), ja sitten Suomen Akatemian vanhempi tutkija 1986–1992. Tänä aikana hän oli vierailevana tutkijana Japanissa Osakan yliopistossa vuonna 1988. Vuosina 1992-2005 hän oli solubiologian professori Åbo Akademissa. Hän on hoitanut ruotsinkielistä biolääketieteen professuuria Helsingin yliopistossa vuodesta 2000.

Panula valittiin Suomen Tiedeseuran jäseneksi vuonna 1995 ja Suomalaisen Tiedeakatemian jäseneksi vuonna 2014. 

## Lähteet
Kansainvälisen siviili-ilmailun yleissopimus

**Kansainvälisen siviili-ilmailun yleissopimus** solmittiin Chicagossa vuonna 1944. Siinä määriteltiin Kansainvälisen siviili-ilmailujärjestön (ICAO) tehtävät. Yleissopimuksen mukaan Kansainvälisen siviili-ilmailujärjestön päämääränä ja tarkoituksena on kehittää kansainvälisen ilmailun periaatteita ja tekniikkaa sekä edistää kansainvälisen lentoliikenteen suunnittelua ja kehittämistä. Järjestön tehtävänä on muun muassa edistää lentoturvallisuutta kansainvälisessä ilmailussa.

52 maata allekirjoitti sopimuksen 7. joulukuuta 1944. Sopimus tuli voimaan vuonna 1947, kun puolet eli 26 maata oli ratifioinut sen. Vuoteen 2013 mennessä 191 maata on allekirjoittanut sopimuksen. Sopimuksen liitteitä on lisätty vuosien varrella, ja ne kattavat nykyisin yli 12&nbsp;000 standardia ja suositusta.

## Lähteet
Ranskan parlamenttivaalit 2017

**Ranskan parlamenttivaalit 2017** järjestettiin 11. ja 18. kesäkuuta 2017. Vaaleissa valittiin 577 kansanedustajaa Ranskan viidennen tasavallan 15. kansalliskokoukseen.

Parlamenttivaaleja edeltäneessä presidentinvaalissa La République en Marche! (REM) -puolueen Emmanuel Macron valittiin presidentiksi. Macronin puolue ja sen kanssa vaaliliitossa ollut Mouvement démocrate (MoDem) saivat 350 paikallaan ehdottoman enemmistön parlamenttivaaleissa. Alle 43 prosentin äänestysprosentti oli ennätyksellisen alhainen.

## Tulokset

## Lähteet

## Aiheesta muualla
GP2 Britannian Grand Prix 2005

**GP2 Britannian Grand Prix 2005** oli GP2-kauden 2005 kuudes osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.

## Tulokset
### Aika-ajot

### Pitkä kilpailu

### Sprintti kilpailu

## Lähteet
Q (Star Trek)

**Q** on kaikkivoipainen ja omahyväinen hahmo, joka on vieraileva hahmo *[[Star Trek]]* -sarjoissa ja muussa mediassa. Q syntyy ns. Q-jatkumossa, kuten kaikki Q-entiteetit. Star Trekissa esiintyvä Q on kuitenkin kiinnostunut jostain syystä juuri ihmisistä ja antanutkin voimansa käyttöön Jean-Luc Picardille, mutta tämä ei ollut huolinut sitä. Itse Q-jatkumo on pysynyt arvoituksena.

Hahmo esiintyy *[[Star Trek – uusi sukupolvi]]*, *[[Star Trek: Deep Space Nine]]*, *[[Star Trek: Voyager]]* ja Star Trek: Picard TV-sarjoissa. Hahmoa esittää John de Lancie ja hahmon ensiesiintyminen oli jaksossa *Encounter at Farpoint*. 

## Aiheesta muualla
* Q IMDB:ssä
Master of Orion (pelisarja)

**Master of Orion** on Simtexin kehittämä strategiapelisarja.

Sarjan ensimmäinen peli popularisoi 4X-strategiapelitermin (juontuu englannin kielen sanoista *eXplore, eXpand, eXploit, eXterminate* - tutki, laajene, hyödynnä, tuhoa).

## Pelit
* *[[Master of Orion]]* (1993)
* *[[Master of Orion II: Battle at Antares]]* (1996)
* *[[Master of Orion 3]]* (2003)
* *[[Master of Orion: Conquer the Stars]]* (2016)

## Aiheesta muualla
* Pelisarja MobyGamesissä
Don Herold

**Don Herold** (9. heinäkuuta 1889 – 1. kesäkuuta 1966) oli yhdysvaltalainen kirjailija.

## Teoksia
* So Human (1924)
* Bigger and Better (1924)
* There Ought to be a Law (1926)
* Our Compassionate Goldfish (1927)
* Strange Bedfellows (1930)
* Doing Europe and Vice-Versa (1931)
* How to Choose a Slide Rule (1940, 1952)
* Enlarging Is Thrilling or The Joy of Making Big Ones Out of Little Ones (1945)
* Typographical Handbook (1946)
* Love That Golf (1952)
* Drunks are Driving Me to Drink (1953)
* The Happy Hypochondriac (1962)
* Humor in Advertising (1963)
* Adventures in Golf (1965)
Henry Ward Beecher

**Henry Ward Beecher** (24. kesäkuuta 1813 Litchfield, Connecticut – 8. maaliskuuta 1887 Brooklyn, New York) oli yhdysvaltalainen kongregationalistinen saarnaaja.

## Julkaisuja

* *Seven Lectures to Young Men* (1844) (pamfletti)
* *Star Papers* (1855)
* *Notes from Plymouth Pulpit* (1859)
* *The Independent* (1861–63) (aikakauskirja, toimittajana)
* *Eyes and Ears* (1862) (kokoelma kirjeitä lehdestä *New York Ledger*)
* *Freedom and War* (1863) Boston, Ticknor and Fields (1863) Kongressin kirjaston luettelossa numero 70-157361
* *Lectures to Young Men, On Various Important Subjects*.  Uusi täydennetty painos. Boston: Ticknor and Fields 1868
* *Christian Union* (1870–78) (aikakauskirja, toimittajana)
* *Summer in the Soul* (1858)
* *Prayers from the Plymouth Pulpit* (1867)
* *Norwood, or Village Life in New England* (1868) (romaani)
* *Life of Jesus Christ* (1871)
* *Yale Lectures on Preaching* (1872)
* *Evolution and Religion* (1885) - (Julkaissut uusintapainoksena  Cambridge University Press 2009; )
* *Proverbs from Plymouth Pulpit* (1887)

## Lähteet

## Aiheesta muualla
Akalabeth

**Akalabeth: World of Doom** (lyhyesti **Akalabeth**) on yksi ensimmäisistä roolipeleistä kotitietokoneille.

Pelin on kehittänyt Richard Garriott Applesoft BASIC:llä ja se on julkaistu vuonna  Apple II:lle. Peli oli mukana *Ultima Collection* -kokoelmassa vuonna 1998 nimellä *Ultima 0*, jolloin sitä voitiin ajaa DOSissa.

## Lähteet

## Aiheesta muualla
*
Suomusarvinokka

**Suomusarvinokka** (*Bycanistes subcylindricus*) on sarvinokkien heimoon kuuluva lintulaji. Sitä tavataan seuraavissa maissa: Angola, Burundi, Kamerun, Keski-Afrikan tasavalta, Kongo, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Guinea-Bissau, Kenia, Liberia, Nigeria, Ruanda, Sierra Leone, Etelä-Sudan, Sudan, Tansania, Togo ja Uganda.

## Ulkonäkö ja koko
Suomusarvinokka on noin 75 senttiä pitkä ja sillä on mustia ja valkoisia höyheniä. Koiraalla on nokan päällä ontto uloke, joka saa nokan näyttämään suuremmalta. Se käyttää uloketta naaraiden houkuttelemiseen ja muiden koiraiden huomion keräämiseen, mutta se toimii myös kaikukoppana sen äänille.

## Levinneisyys ja elinympäristö
Suomusarvinokkaa tavataan yleisenä Norsunluurannikolta läntiseen Keniaan ja etelässä Burundiin ja Angolaan. Lajin kannan suuruutta ei ole määritetty, mutta sen arvioidaan olevan paikallisesti kohtalaisen yleinen tai yleinen. Sen elinympäristöä ovat sademetsät, galleriametsät, metsänreunat ja vanhaa puustoa sisältävät puistot.

## Elintavat
Suomusarvinokka on yksiavioinen, ja naaras munii kaksi munaa puunkoloon. Naaras jää koloon, kun koiras suojaa pesän muuraamalla sen umpeen. Kun poikaset kuoriutuvat ja alkavat kasvaa, naaras lähtee pesästä ja alkaa etsiä koiraan kanssa ravintoa poikasille. Vanhemmat avaavat pesän poikasten ollessa lentokykyisiä.

Suomusarvinokka käyttää ravinnokseen hedelmiä, etenkin viikunoiden, hyönteisiä ja pieniä matelijoita, varsinkin kameleontteja.

## Kuvagalleria

Stavenn Bycanistes subcylindricus 00.jpg
Black-and-white-casqued Hornbill.ogv
Blackwhitecasquedhornbill1.jpg
BucerosSubcylindricusKeulemans.jpg


## Lähteet

## Aiheesta muualla
*